《翠云草和王栗臣孝廉韵》
清代·梁玉绳

剪得幽崖一片云，云生芳草翠交纷。墙阴最好经微雨，亭角偏宜揽夕曛。

回匝色连青绮幄，蒙茸光汎碧罗裙。海棠蕉树凭相赏，非雾非烟澹不分。

作者简介：清浙江钱塘人，字曜北。梁同书嗣子，乾隆增贡生。家世贵显，自号清白士，年未四十，即弃举子业，专心撰著。所著《史记志疑》，钱大昕称为司马迁功臣。另有《清白士集》等。卒年七十六。